Document ID: /roh_data/filtered/Billingualer_Corpus_interleaved-de-rm.jsonl.gz/1033

This is a text translated from German to Rumantsch Grischun.
Kapo übernimmt Gemeindepolizei-Aufgaben in Poschiavo

Die Gemeinde Poschiavo hat die Polizeiaufgaben im Dorf im März diesen Jahres an die Kantonspolizei Graubünden abgetreten. Heute Donnerstag wurde das neue Zusammenarbeitsmodell auch formell besiegelt: Regierungsrat Martin Schmid, Vorsteher des Justiz-, Polizei- und Sanitätsdepartements, und Gemeindepräsident Tino Zanetti unterzeichneten in Poschiavo das entsprechende Vertragswerk. Die Regierung hatte die Vereinbarung zwischen Poschiavo und dem Kanton im Frühling rückwirkend auf den 1. Januar 2005 genehmigt.

Für die vom Kanton geleistete Polizeiarbeit bezahlt die Gemeinde Poschiavo einen finanziellen Beitrag von 75'000 Franken pro Jahr. Der Polizeiposten Poschiavo der Kantonspolizei konnte mit diesem Beitrag auch personell aufgestockt werden. Eine Arbeitsgruppe hat in einem Konzept die Grundsätze für die Gemeindepolizei-Aufgaben der Kantonspolizei erarbeitet. Das Pilotprojekt in Poschiavo dauert zwei Jahre und kann später auch auf weitere Gemeinden übertragen werden. Die Delegation von Aufgaben der Gemeindepolizei an die Kantonspolizei ist erst mit dem Erlass des neuen Polizeigesetzes vom Oktober 2004 möglich geworden.

Foto Vertragsunterzeichnung

Auskunftspersonen:

Regierungsrat Martin Schmid, Vorsteher des Justiz-, Polizei- und Sanitätsdepartements, Tel. 081 257 25 01.

Tino Zanetti, Gemeindepräsident Poschiavo, Tel. 081 839 03 00

Gremium: Regierung

Quelle: dt Standeskanzlei Graubünden

Data: 29.09.2005

La polizia chantunala surpiglia incumbensas da la polizia communala a Puschlav

Quest mars ha la vischnanca da Puschlav surdà a la polizia chantunala las incumbensas da la polizia en il vitg. Oz gievgia è quest nov model da collavuraziun er vegnì confermà formalmain: Il cusseglier guvernativ Martin Schmid, schef dal departament da giustia, polizia e sanitad, ed il president communal Tino Zanetti han suttascrit il contract correspundent a Puschlav. La regenza aveva approvà la cunvegna correspundenta tranter Puschlav ed il chantun la primavaira retroactivamain per il 1. da schaner 2005.

Per la lavur da polizia che vegn prestada dal chantun paja la vischnanca da Puschlav ina contribuziun da 75'000 francs per onn. Cun questa contribuziun ha er pudì vegnir augmentà il dumber da persunal dal post da la polizia chantunala a Puschlav. En in concept ha ina gruppa da lavur elavurà ils princips per las incumbensas da la polizia communala che vegnan ademplidas da la polizia chantunala. Quest project da pilot a Puschlav dura dus onns e po vegnir transferì pli tard er sin autras vischnancas. La delegaziun d'incumbensas da la polizia communala a la polizia chantunala è daventada pussaivla pir tras il relasch da la nova lescha da polizia l'october 2004.

Foto Vertragsunterzeichnung

Persunas che dattan infurmaziuns:

cusseglier guvernativ Martin Schmid, schef dal departament da giustia, polizia e sanitad, tel. 081 257 25 01

president communal Tino Zanetti, tel. 081 839 03 00

Gremi: regenza

Funtauna: rg chanzlia chantunala dal Grischun

Data: 29.09.2005